Uma umuntfu acela kufinyeleleka ngendlela letsite kanjalo ke umceli kufanele afinyeleleke ngendlela lekucelwe kufinyeleleka ngayo. Loku kungencatjelwa uma kungatsikameta kusebenta kwemtimba wemphakatsi, nobe kulimate lelo rekhodi, nobe kungaphula umtsetfo webuniyo longekho etandleni tembuso. Uma ngetizatfu letivakalako kufileleka kungeke kwavunyelwa ngendlela lefunekako kodvwa kungalenye indlela, ngako-ke inhlawulo itawubalwa ngekulandzela indlela umceli lacele ngayo ekucaleni sigaba 293 na 4. Kuyimphilo nemhambo wemaSwati kutsi bantfu lababili labatekene bambatsisane ingubo. Nangabe lolomsikati sewuluphele kuyaye kufunelwe lendvodza lomunye umfati. Kudzala bekunguye lomake losomela lendvodza yakhe lomunye umfati. Kepha nyalo bafati sebayindlala labakwentako loko. Phela ngesiSwati akumelanga kubekhona lovakala avakala akhala ngemakhata. Uma ngabe kwentekile kwabakhona loko kukhala lokunjalo kutsi abasambatsisani ngubo, akujakelwa ekuhlukaneni. Nangabe indvodza ingasameweti umkayo isuke esikhatsini lesinyenti inekugula lokutsite lenabakubo babikelwe babese bayayelaphisa. Kubalulekile kutsi umfati abikele bekhakhakhe nangabe sekulichwa lapha ekhaya kute lababekhakhakhe batsatse tinyatselo belaphise umntfwanabo. Akukavunyelwa kutsi makoti aye enyangeni atsi uyolaphisa indvodza yakhe ngobe loko kufana nekutibatela tiphunti ngobe utawunukwa kutsiwe uyatsakatsa. Indvodza iyake ikhale ngelichwa uma ngabe umfati atetfwele kantsi sewubange kuyobeleka, nangabe usemfuleni, nangabe uzilile nanobe usengumtedlane. Njengobe sekushiwo, ngesiSwati akusilula kuhlukana kwebantfu lababili labatekene.